Diari Oficial de la Generalitat Valenciana


Sumari del DOGV 221, del 24-01-1985 (1985/803844)

DECRET 140/1984, de 22 de desembre, del Consell de la Generalitat Valenciana, pel qual es modifica l'article primer del Decret del Govern Valencià 116/1983, de 26 de setembre, de desconcentració de funcions en matèria d'obres i equipament en els Serveis Territorials d'Educació de la Conselleria de Cultura, Educació i Ciencia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/12/22/140/dof/vci/html**

### Dades del document

Número de DOGV
:   221

Data del DOGV
:   24-01-1985

Secció del DOGV
:   DISPOSICIONS GENERALS

Número del document
:   1985/803844


Data del document
:   22-12-1984

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 140/1984, de 22 de desembre, del Consell de la Generalitat Valenciana, pel qual es modifica l'article primer del Decret del Govern Valenciá 116/1983, de 26 de setembre, de desconcentració de funcions en matèria d'obres i equipament en els serveis territorials d'Educació de la Conselleria de Cultura, Educació i Ciència.  
A fi de proporcionar agilitat i rapidesa d'execució en l'activitat inversora de la Conselleria de Cultura, Educació i Ciència, per Decret 116/1983, de 26 de setembre, del Consell de la Generalitat Valenciana (Diari Oficial de la Generalitat Valenciana, núm. 124, de 6 d'octubre), es desconcentraren en els Serveis Territorials d'Educació de la Conselleria esmentada les facultats d'aquesta per contractar obres de noves construccions, reforma, ampliació i millora de centres docents públics, per import de fins 50 milions de pessetes.  
Transcorregut més d'un any des de l'entrada en vigor del Decret esmentat i vistos els positius resultats que la desconcentració al·ludida ha produït en l'execució del pla d'inversions de 1984, en cal la modificació pel que fa a la quantia de la desconcentració esmentada per tal de, d'una banda, pal·liar els efectes en aquesta de la pujada del preus de la construcció i, d'altra, aprofundir en la línia desconcentradora que el Decret citat iniciava.  
En atenció d'aquests motius, segons que disposa l'article 17.3 del vigent Estatut d'Autonomia de la Comunitat Valenciana, aprovat per Llei Orgànica 5/1982, d'1 de juliol, a proposta de l'Honorable Sr. Conseller de Cultura, Educació i Ciència, i amb la deliberació prèvia del Consell, en la reunió del dia 22 de desembre de 1984,  
Article únic  
DECRETE:  
Es modifica l'article primer del Decret 1161/1983, de 26 de setembre, del Consell de la Generalitat Valenciana, de desconcentració de funcions en matèria d'obres i equipament en els Serveis Territorials d'Educació de la Conselleria de Cultura, Educació i Ciència, amb l'elevació fins a 75 milions de pessetes de l'import de les noves construccions, reforma, ampliació o millora dels centres docents públics, les facultats de contractació dels quals, que corresponen a la Conselleria de Cultura, Educació i Ciència, es troben desconcentrades en els Serveis Territorials d'Educació.  
DISPOSICIONS FINALS:  
Primera  
Les Conselleries de Cultura, Educació i Ciència i d'Economia i Hisenda dictaran les normes i instruccions complementàries per al desplegament i compliment del contingut d'aquest Decret.  
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 22 de desembre de 1984.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI